
ДОКЛАДНА ЗАПИСКА
от инж. Джевдет Азис – кмет на Община Самуил 
ОТНОСНО: Определяне на представител на Община Самуил в комисията за изработване на областна аптечна карта на област Разград.

УВАЖАЕМИ ОБЩИНСКИ СЪВЕТНИЦИ,
УВАЖАЕМИ СЪВЕТНИЦИ,
В община Самуил е постъпило писмо с вх. № 1700 от 13.05.2022г. от министъра на здравеопазването, относно предстоящо изготвяне на Националната аптечна карта, чрез която се определят и планират на териториален принцип потребностите на населението от достъпа до лекарствени продукти, отпуснати в аптеките.  
Съгласно чл. 227б, ал. 1 от Закона за лекарствените продукти в хуманната медицина, Националната аптечна карта се изработва въз основа на областни аптечни карти. За изработване на областната аптечна карта министърът на здравеопазването назначава комисия за всяка област, която включва областния управител, двама представители на регионалната здравна инспекция, двама представители на районната здравноосигурителна каса, двама представители на регионалната колегия на Българския фармацевтичен съюз, един представител на регионалната колегия на Българската асоциация на помощник-фармацевтите, един представител на представителните организации за защита на правата на пациентите, признати по реда на чл. 86в от Закона за здравето, и по един представител на всяка община в съответната област. Областният управител е председател на комисията.
При определяне на представителя на общината в Комисията за изработване на областната аптечна карта следва да бъде спазена разпоредбата на чл. 227б, ал. 3 от Закона за лекарствените продукти в хуманната медицина, съгласно която той се определя по реда на Закона за местното самоуправление и местната администрация.
Предвид гореизложеното, предлагам Общински съвет – Самуил да вземе следното:
	
Р Е Ш Е Н И Е :
    На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 227б, ал. 3 от Закона за лекарствените продукти в хуманната медицина, Общински съвет Самуил, 

РЕШИ:

    1. Определя и упълномощава д-р Бейтула Сали Мюмюн – Председател на Общински съвет- Самуил да представлява Община Самуил в комисията за изработване на областна аптечна карта на област Разград.    
[bookmark: _GoBack]    2. При невъзможност за участие на определения по т. 1 представител в заседание на Комисията за изработване на областна аптечна карта, определя Юлиян Аврамов Наумов - председател на „ ПК по здравеопазване, социална политика, проблеми на децата, младежта и семействата, отдиха и туризма“.
    Настоящето решение да бъде изпратено до кмета на Община Самуил и на Областния Управител на Област Разград в 7 – дневен срок от приемането му.

   Настоящото решение подлежи на оспорване в  14 дневен срок по АПК пред  Административен съд Разград.


Вносител:							
инж. Джевдет Азис
Кмет на Община Самуил


Изготвил:
Севим Рамаданова
Зам.-кмет на община Самуил

